საქართველოს მუნიციპალიტეტის საბიბლიოთეკო გაერთიანების

 ცენტრალური (მთავარი) ბიბლიოთეკის

 დ ე ბ უ ლ ე ბ ა

1. ზოგადი დებულებები

1.1. საქართველოს მუნიციპალიტეტის საბიბლიოთეკო გაერთიანების ცენტრალური (მთავარი) ბიბლიოთეკა წარმოადგენს არასამეწარმეო (არაკომერციულ) იურიდიულ პირს. ბიბლიოთეკა უზრუნველყოფს ადგილობრივი მოსახლეობის უფასო საბიბლიოთეკო და საინფორმაციო–ბიბლიოგრაფიულ მომსახურებას მიუხედავად მათი ეროვნების, მრწამსის, სოციალური მდგომარეობისა და შეხედულებებისა;

1.2. თავისი სტატუსითა და მომსახურების ფორმებით ბიბლიოთეკა განეკუთვნება საჯარო ბიბლიოთეკების ტიპს; ბიბლიოთეკაში ორგანიზებული საბიბლიოთეკო დოკუმენტების ფონდები მაქსიმალურად ხელმისაწვდომია მკითხველთა ყველა სოციალური ჯგუფებისათვის;

1.3. თავის საქმიანობაში ბიბლიოთეკა ხელმძღვანელობს საქართველოს კანონით საბიბლიოთეკო საქმის შესახებ, კანონებით: კულტურის, განათლების, საავტორო უფლების, ინფორმაციის შესახებ და სხვ. საკანონმდებლო აქტებით, ცენტრალური და ადგილობრივი ხელისუფლების ორგანოთა ბრძანებებით, განკარგულებებითა და მითითებებით, წინამდებარე დებულებით;

1.4. წინამდებარე დებულებაში ცვლილებების შეტანა შეუძლია ბიბლიოთეკის დამფუძნებელს;

2. ბიბლიოთეკის ფუნქციები და უფლებები

2.1. მუნიციპალიტეტის მთავარი ბიბლიოთეკის ძირითად ფუნქციას შეადგენს მოსახლეობის საბიბლიოთეკო, სანიფორმაციო და ბიბლიოგრაფიული მომსახურება მათი საცხოვრებელი ადგილის მიხედვით; ამ ამოცანების შესასრულებლად ბიბლიოთეკა აწარმოებს შემდეგი სახის სამუშაოებს:

* ორგანიზებას უკეთებს საბიბლიოთეკო დოკუმენტების ფონდს, რომელიც გარდა ტრადიციული ინფორმაციის მატარებელი წყაროებისა, შეიცავს ელექტრონულ, აუდიოვიზუალურ და სხვ. სახის საშუალებებს ქართულ და რეგიონისათვის (მიკრორაიონისათვის) საჭირო ენებზე;
* აწარმოებს მოსახლეობის ყველა სოციალური ჯგუფების საბიბლიოთეკო და საინფორმაციო–ბიბლიოგრაფიულ მომსახურებას, სწავლობს მათ საინფორმაციო და პროფესიულ მოთხოვნილებებს, ქმნის მომსახურებისათვის ხელსაყრელ გარემოს;
* ეწევა კულტურულ–სააგანმანათლებლო საქმიანობას, აწყობს შეხვედრებს, კონფერენციებს, წიგნის პრეზენტაციებს და სხვ. სახის წარმომადგენლობით ღონისძიებებს მკითხველი საზოგადოების აქტიური მხარდაჭერითა და მონაწილეობით;
* აწარმოებს ინვალიდთა, ლტოლვილთა და სოციალურად დაუცველი მოსახლეობის საბიბლიოთეკო–ბიბლიოგრაფიულ მომსახურებას;
* თავის ფონდებში იცავს და ორგანიზებულად იყენებს ცენტრალური და ადგილობრივი ხელისუფლების ორგანოთა საკანონმდებლო აქტებს, იურიდიული და ნორმატიული ხასიათის მასალებს;
* ქმნის მხარეთმცოდნეობის ფონდებს და ეწევა მხარეთმცოდნეობითი ხასიათის საბიბლიოთეკო მუშაობას;

2.2. ბიბლიოთეკას უფლება აქვს:

* დამოუკიდებლად განსაზღვროს თავისი შემოქმედებითი, საწარმოო და ეკონომიკური ხასიათის საქმიანობა წინამდებარე დებულებისა და მოქმედი კანონმდებლობის შესაბამისად;
* ეწეოდეს საწარმოო საქმიანობას ქვეყანაში მოქმედი კანონმდებლობის შესაბამისად;
* ჩამოწეროს საკუთარი ფონდებიდან მოძველებული საბიბლიოთეკო დოკუმენტები მოქმედი ინსტრუქციების შესაბამისად;
* განსაზღვროს ბიბლიოთეკის მკითხველთა და იურიდიულ პირთა მიერ ბიბლიოთეკისათვის მიყენებული ზარალის ოდენობა და მოითხოვოს მისი კომპენსაცია მოქმედი ინსტრუქციებისა და ბიბლიოთეკით სარგებლობის წესების შესაბამისად;
* ითანამშრომლოს სამამულო და უცხოეთის ბიბლიოთეკებთან, გახდეს ასოციაციის წევრი, აწარმოოს საერთაშორისო წიგნგაცვლა, მონაწილეობა მიიღოს საბიბლიოთეკო კონფერენციებსა და სიმპოზიუმებში, საბიბლიოთეკო პროგრამებში;
* ბიბლიოთეკის მართვაში მოსახლეობის მონაწილეობის მიზნით შექმნას საბიბლიოთეკო საბჭო და სხვ. სახის გაერთიანებები;
* განახორციელოს მოსახლეობის ფასიანი საბიბლიოთეკო მომსახურების ფორმები მოქმედი კანონმდებლობის შესაბამისად;
* ჰქონდეს საკუთარი ანგარიში ბანკში და სხვ. სახის საბიუჯეტო დაწესებულებებში ადგილობრივ ორგანოებთან შეთანხმებული;

3. მთავარი ბიბლიოთეკების ვალდებულებები

3.1. თავისი მიზნებისა და ამოცანების გადაწყვეტის მიზნით ბიბლიოთეკა ვალდებულია:

* შექმნას, აღრიცხოს და ორგანიზებულად დაიცვას საბიბლიოთეკო დოკუმენტების ფონდი რეგიონის (მიკრორეგიონის) პროფილისა და სპეციფიკის მაქსიმალური გათვალისწინებით და დარგში მოქმედი სტანდარტების შესაბამისად;
* ბიბლიოთეკის დამფუძნებლებთან ერთად მოსახლეობის საბიბლიოთეკო და საინფორმაციო მომსახურების რეჟიმი მკითხველთა და ინფორმაციის მომხმარებელთა მოთხოვნილებების გათვალისწინებით;
* განახორციელოს მოსახლეობის ყველა ფენის, მათ შორის ინვალიდთა და სოციალურად დაუცველთა, ლტოლვილთა და სხვ. კატეგორიათა უფასო საბიბლიოთეკო მომსახურება თანახმად საქართველოში საბიბლიოთეკო საქმის შესახებ მოქმედი კანონმდებლობისა;
* თავის საქმიანობაში იხელმძღვანელოს საბიბლიოთეკო დარგის საერთაშორისო და ქვეყნის შიგნით მოქმედი სტანდარტებით;
* დადგენილი ფორმით წარმოუდგინოს ზემდგომ ორგანოს და ბიბლიოთეკის დამფუძნებელს სტატისტიკური მონაცემების საინფორმაციო და საბიბლიოთეკო მომსახურების შესახებ;
* ბიბლიოთეკის მუშაობაში ასახოს რეგიონის (მიკრორეგიონის) იდეოლოგიური, პოლიტიკური და რელიგიური, თუ სხვ. სახის მრავალმხრივობა;
* პერიოდულად ჩააბაროს ანგარიში ბიბლიოთეკის დამფუძნებელს, საბიბლიოთეკო საბჭოს და სხვ. სახის საზოგადოებრივ წარმომადგენლობით ორგანოებს;

4. ბიბლიოთეკის მართვა

4.1. მუნიციპალიტეტის მთავარი (ცენტრალური) ბიბლიოთეკის მართვაზე პასუხისმგებელია აღმასრულებელი ხელისუფლების ცენტრალური და ადგილობრივი ხელისუფლების ორგანოები, რომელთა კომპეტენციაში შედის ბიბლიოთეკა;

4.2. ბიბლიოთეკას მართავს მისი გამგე (დირექტორი), რომელსაც ნიშნავს და ათავისუფლებს ბიბლიოთეკის დამფუძნებელი;

4.3. ცენტრალიზებული საბიბლიოთეკო სისტემის (საბიბლიოთეკო გაერთიანების) დირექტორს ნიშნავს და ათავისუფლებს ბიბლიოთეკის დამფუძნებელი საქართველოს კულტურის სამინისტროსთან შეთანხმებით;

4.4. . ცენტრალიზებული საბიბლიოთეკო სისტემის (საბიბლიოთეკო გაერთიანების) დირექტორს უფება აქვს:

* იმოქმედოს ბიბლიოთეკის სახელით მინდობილობის გარეშე და დაიცვას მისი ინტერესები იურიდიულ და ფიზიკურ პირებთან;
* დირექტორი თავისი კომპეტენციის ფარგლებში განკარგავს ბიბლიოთეკის ქონებას, სდებს ხელშეკრულებებს, აძლევს მინდობილობებს, ხსნის ბანკში ანგარიშს, ამტკიცებს საშტატო განრიგს, ადგენს თანამდებობრივ ხელფასებს ადგილობრივ ხელისუფლებასთან შეთანხმებით;
* განსაზღვრავს დამატებებს ხელფასებზე და სხვ. სახის მასტიმულირებელ ფორმებს, გამოსცემს განკარგულებებსა და ბრძანებებს, აძლევს მითითებებს, პერსონალურად პასუხს აგებს ბიბლიოთეკის მუშაობის შედეგებზე;
* დირექტორის უფლებები და მოვალეობები განისაზღვრება თანამდებობრივი ინსტრუქციით, რომელსაც ამტკიცებს ბიბლიოთეკის დამფუძნებელი;
* ცენტრალიზებული საბიბლიოთეკო სისტემის (საბიბლიოთეკო გაერთიანების) მეთავე ბიბლიოთეკა წარმოადგენს იურიდიულ პირს დაწესებულების სახით, აქვს დამოუკიდებელი ბალანსი, ანგარიში ბანკში. ბიბლიოთეკას აქვს საკუთარი ბეჭედი და შტამპი.